google/wiki40b huggingface dataset:
Otto Hahn

Bakgrunn

Otto Hahn var yngste sønn av glassmesteren og forretingsmannen Heinrich Hahn (1845–1922) og hans hustru Charlotte Hahn født Giese (1845–1905). I 15-årsalderen ble han grepet av kjemien, og foretok eksperimenter i morens vaskekjeller. 
Etter å ha tatt Abitur begynte Hahn å studere kjemi ved Philipps-Universität Marburg i 1897. Senere studerte Hahn også ved Universität München. I 1901 tok han doktorgraden i Marburg med avhandlingen «Über Bromderivate des Isoeugenols».

Karriere

I 1904 dro Hahn til University College London, der han sammen med William Ramsay forsket innenfor radiokjemi. Der oppdaget han radiothorium som han først trodde var et nytt, radioaktivt element. Noen år senere viste det seg å være en isotop av thorium med massetall 228. I 1905 dro han til McGill-Universitetet i Montréal for å arbeide med Ernest Rutherford, men dro tilbake til Tyskland året etter der han ble habilitert etter et år.
Ved Universitetet i Berlin begynte han et samarbeid med Lise Meitner. Hahn og Meitner greide i 1918 å fremstille den første stabile isotopen av grunnstoffet protactinium.
Senere samarbeidet Hahn med kjemikeren Fritz Straßmann, etter at Meitner i 1938 var blitt tvunget til å forlate landet etter nasjonalsosialistenes maktovertagelse. Sent på høsten samme år klarte de å splitte uranatomer ved å bombardere dem med nøytroner og hadde dermed påvist for første gang at kjernefysisk fisjon var mulig. Hahn fortsatte å forske på dette i løpet av andre verdenskrig.  Ved krigens slutt var han derfor i de alliertes søkelys og ble tatt til fange. Høsten 1945 visste han derfor ikke at han var tildelt Nobelprisen i kjemi for 1944, da han satt internert i alliert fangenskap i England. Da Hahn i desember 1945 mottok prisen i Stockholm, kom han med en militær vokter.
Etter krigen ble Hahn president i Max-Planck-Gesellschaft. Denne posisjonen hadde han fra 1948 til 1960. Hahn engasjerte seg på denne tiden i arbeidet mot atomvåpen, etter å ha sett disses grusomme effekt i bombingene av Hiroshima og Nagasaki. Han var en av initiativtagerne til Mainau-eklæringen mot bruken av atomvåpen i 1955.
Hahn ble i 1952 utnevnt til den tyske ordenen Pour le Mérite für Wissenschaften und Künste og i 1959 den østerrikske Österreichisches Ehrenzeichen für Wissenschaft und Kunst.
Hahn-Meitner-Institut i Berlin er oppkalt etter Otto Hahn og Lise Meitner.
Incheons undergrunnsbane

Linje 2

Den fremtidige linje 2 er planlagt å ha 30 stasjoner og skal gå fra Oryu undergrunnsstasjon i Seo-gu til Incheon store park. Denne linja vil også gå nord-sør. Det blir overgang til linje 1 ved Incheon City Hall undergrunnsstasjon til Korail ved Juan undergrunnsstasjon og AREX ved Geomam undergrunnsstasjon. Planen er å åpne banen i flere etapper, den første i 2012 (28,9 km, 24 stasjoner) og 2016 (35,8 km, 30 stasjoner).

Linje 3

Den fremtidige linje 3 er planlagt som en halvveis ringbane, med overgang til Korail ved Dowon undergrunnsstasjon og Incheons undergrunnsbane linje 1 ved Dongmak undergrunnsstasjon. Planlagt åpning skjer i etapper mellom 2014 og 2019 og samlet banelengde blir 39,3 km.
Drammen rutebilstasjon

Historie

Drammen rutebilstasjon ble offisielt åpnet 2. januar 1969, og var den første tiden drevet av busselskapet SH-Busslinjer, fram til et kommunalt selskap overtok i 1978. Rutebilstasjonen rommet ruteopplysning, hittegodskontor, kiosk, butikk, parkeringsplasser (blant annet for Skoger Sparebank) og driftssentralen til busselskapet. Da den ble revet høsten 2001 ble driftssentralen flyttet til bygget ved godsterminalen i Konnerudgata 2D (i dag Griffenfelds gate 20), mens hittegodskontor og ruteopplysning ble flyttet til Drammen stasjon.
Gurubira

Utseende

Middelsstore, avlange, svarte trebukker, dekkvingene kan ha rot eller spiss røde eller gulaktige. Antennene er tynne, lengre enn kroppen. Pronotum er tønneformet. Dekkvingene er jevnbrede eller litt avsmalnende bakover. Beina er nokså lange og tynne, på alle beinpar er lårene klubbeformede.

Utbredelse

Slekten er kjent fra Colombia i nord til Argentina i sør.
Historisk oversikt over studenttillitsvalgte ved Universitetet i Oslo

Dette er en oversikt over sentrale studentrepresentanter ved Universitetet i Oslo. Oversikten strekker seg tilbake til 1907, da Studentenes Fellesutvalg ble opprettet som følge av kongelig resolusjon av 25.4.1907.

Studentrepresentanter i universitetets øverste organ

Det akademiske kollegium (latin Collegium academicum) var fra 1813 til 2003 det øverste organet ved Universitetet i Oslo. Det ble omdannet til Universitetsstyret i begynnelsen av 2003.
Paul Corneliussen Paus

Biografi

Paul Paus tilhørte slekten Paus og var sønn av sorenskriver i Øvre Telemarken vestfjelske Cornelius Povelsson Paus (1662–1723) og Valborg Rafn; moren var datter av farens forgjenger i embedet Jørgen Hansen Rafn (1640–1696) og Margrethe Fredriksdatter Blom. Han ble gift i 1724 med Martha Blom (1699–1755), datter av skogeier og lensmann i Lårdal Christopher Blom (1651–1735) og Johanne Margrethe Ørn (1671–1745). Ektefellen var morens (vesentlig yngre) kusine, og Andreas Blom oppgir at de måtte få kongelig bevilling til å gifte seg. Jon Nygaard har imidlertid ikke funnet noen dokumentasjon på at de fikk en slik bevilling.
Han var edsvoren fullmektig hos faren og ble konstituert i embedet som sorenskriver på slutten av farens embedstid. Da faren døde i 1723 overtok han gården Håtveit, som hadde vært sorenskrivergård i farens og morfarens tid, og han ble kort etter beskikket som prokurator (advokat). Hans fetter Peder Hansson Paus hadde allerede i 1717 fått suksesjonsbevilling på embedet som sorenskriver og tiltrådte dette i 1723, riktignok i første omgang uten å ha fått noen formell utnevnelse av kongen i København. Paul Corneliussen Paus synes forøvrig å ha vært mest opptatt med sitt store gårdsbruk og var ved siden av dette og virksomheten som prokurator også skogbestyrer og tømmerfogd for Løvenskiold, Kierulf og dennes enke. Amtmann Henrik Essemann og dennes etterfølger Johan Frederik von Løvenhielm har blitt beskrevet som hans velyndere. Det ble ført et stort hus på Håtveit og familien hadde «præceptor» (huslærer) for de ni barna. I 1733 kjøpte Paul Paus Lårdal kirke og Høydalsmo kirke av oberst Christian von Koss for 520 riksdaler; von Koss hadde kjøpt disse kirkene sammen med Eidsborg stavkirke noen år tidligere etter at kongen hadde solgt dem til private. I 1750 solgte Paus Høydalsmo kirke til menigheten, mens Lårdal kirke ble værende i privat eie og knyttet til gården Håtveit til 1860-årene.
I 1755 ble han konstituert som lensmann i tinglagene Lårdal, Vinje og Fyresdal, et svært stort distrikt, av sorenskriver Hans Paus – fetterens sønn og etterfølger; i et brev til amtmann Løvenhielm skrev Hans Paus at det var uråd å finne gode nok kandidater, og at den beste løsningen var å la sakfører Paul Paul være lensmann for alle bygdene inntil videre. Riktignok begynte Paul Paus å bli så gammel at jobben ville være krevende, men noen år kunne han vel holde koken, trodde sorenskriveren.
Av Paul Paus' og Martha Bloms ni barn var det bare tre som vokste opp: Johanne Paus (1723–1807), gift med prost i Raabyggelaget Johan Christopher von Koss (1725–1778), skoginspektør i Øvre Telemark Cornelius Paus (1726–1799) og Cathrine (Medea Maj) Paus (1741–1776), gift med justisråd Anthon Jacob de Coucheron (1732–1802). Sønnen Cornelius Paus startet karrieren som assistent for amtmann Løvenhielm og ble rundt 1760 en av de rundt 30 skoginspektørene som ble utnevnt i Norge. Cornelius Paus var far til Martha Paus gift Blom, skipsfører og proprietær Ole Paus og Hedevig Paus gift Altenburg, som var Henrik Ibsens mormor. Paul Corneliussen Paus var dermed Henrik Ibsens tippoldefar.
Urban VII

Bakgrunn

Giovanni Battista Castagna var sonn av Cosimo, en adelsman fra Genova, og Costanza Ricci, som var søster til kardinal Jacovazzi og var romerinne. Han studerte sivil- og kanonisk rett ved forskjellige universiteter i Italia, og tok doktorgrad i de begge emner ved universitetet i Bologna.

Verv i kirkens tjeneste

Straks deretter ble han revisor hos sin onkel (farbror) kardinal Girolamo Verallo, var med på dennes apostoliske sendeferder til Frankrike.

Prest, erkebiskop

Pave Julius III plasserte Castagna ved Segnatura di Giustizia, og utså ham til erkebiskop av Rossano i 1553. Han ble derfor raskt preste- og bispeviet av kardinal Verallo. Deretter var Castagna guvernør, først av Fano og senere av Perugia og Umbria. Han løste en grensetvist mellom Terni og Spoleto til begges tilfredsstillelse. 
Fra 1562 til 1563 deltok han på Tridentinerkonsilet, og så i syv år apostolisk nuntius i Spania. Da Castagna kom tilbake til Italia frasa han seg sin  bispestol, og ble så sendt som legat til Venezia, ble guvernør av Bologna, og sendt på visse diplomatiske oppdrag, som til Köln. 
Etter tilbakekomsten fra Köln gjorde paven ham til konsultor for Det hellige officium.

Kardinal

Den 12. desember 1583 utnevnte til slutt pave Gregor XIII ham til Kardinal til San Marcello.
Under pave Sixtus Vs pontifikat fikk han meget stor innflytelse; den 19. november 1586 ble han storinkvisitor for Det hellige officium.

Pave

Spania var den nasjon som var hans viktigste støtte i kandidaturet som pave. Giovanni Battista var klar over faren for malaria, og ønsket selv å flytte fra Vatikanet til det høyereliggende Quirinalpalasset, som ble brukt som sommerbolig av pavene. Han måtte imidlertid krones til pave før han kunne flytte, og innen man kom så langt, hadde døden innhentet ham – i form av malaria. 
I sin korte tid som pave rakk Urban VII å true folk med ekskommunikasjon om de tok med tobakk inn i våpenhuset eller kirken, enten det var for å tygge det, snuse det eller røyke det i en pipe.
Urban VII var kjent for sin omsor for de fattige. Han subsidierte romerske bakere slik at de kunne selgte brød under kostpris, og innskrenket pengebruken på luksusgjenstander for medlemmer av sitt hoff. Han subsidierte også offenlige arbeider runst om i Pavestaten. Urban VII var sterkt imot nepotisme og forbød dette innen den romerske kurie.
Kokrajhar (distrikt)

Demografi

Ved folketellingen i 2011 var det 886 999 innbyggere i distriktet, mot 843 243 i 2001. Den urbane befolkningen utgjør 6,17 % av befolkningen.
Barn i alderen 0 til 6 år utgjorde 14,87 % i 2011 mot 17,95 % i 2001. Antallet jenter i den alderen per tusen gutter er 951 i 2011 mot 955 i 2001.
Ta meg som jeg er

Ta meg som jeg er er et musikkalbum med Gro Anita Schønn, utgitt i 1976.
I Will

Norsk versjon

Lars Mjøen har skrevet en norsk tekst. Hans norske tittel er «Min flamme».
Barbareskpirater

Barbareskpiratene var pirater og korsarer fra Barbareskstatene Tunis, Marokko og Algerie. Disse opererte stort sett i farvannene fra Den engelske kanal til kysten utenfor det sørlige Spania og i det vestlige Middelhavet. Men de gjennomførte også raid så langt nord som Færøyene og Island. Pirataktiviteten varte fra 15- til begynnelsen av 1800-tallet, og både europeiske fartøyer og kyststeder ble angrepet. Hensikten med angrepene var å skaffe slaver til de nordafrikanske statene. De mest kjente av barbareskpiratene var Salèpiratene som opererte ut fra kystbyen Salè i Marokko.
Navnet barbaresk er lånt fra fransk barbaresque, som igjen er avledet av berber.
Pirataktiviteten gikk sterkt tilbake etter det britiske angrepet på byen Alger i 1816, der hele den algeriske flåten ble tilintetgjort. Det opphørte helt etter Frankrikes erobring av Algerie i 1830.
Barbareskstatene (Sjørøverstatene) var opphavet til kallenavnet «Røverstatene» på den kjente fattigforstaden Ruseløkkbakken i Christiania.
Flere europeiske land, blant dem Sverige, betalte tributt til Barbareskstatene for at deres skip ikke skulle bli kapret av sjørøvere derfra. Norske skip kunne etter at landet kom i union med Sverige i 1814 oppnå samme beskyttelse ved å seile under svensk flagg. Da Norges flagg ble innført i 1821, hadde landet ikke råd til å betale frikjøpspenger til Barbareskstatene, og derfor ble det ikke tillatt å bruke flagget sør for Kapp Finisterre i Spania. I sjørøverfarvann måtte begge lands skip føre det nye svensk-norske unionsflagget, et svensk flagg med «norske» farger i kantonen, det øvre feltet nærmest stangen. Det var først i 1838 at det norske flagg ble tillatt brukt i fjernere farvann, flere år etter at piratvirksomheten hadde opphørt ved franskmennenes erobring av Nord-Afrika i 1830.
3670 Notodden

3670 Notodden er et musikkalbum med Notodden Blues Band utgitt i 1993.
Blekkulf

Blekkulf er en barnebokfigur skapt av Bente Roestad. Det er blitt laget programmer om Blekkulf i Barne-TV og Barneradioen på NRK. Dukketeaterforestillingen «Blekkulf og den mystiske flaskeposten» er blitt spilt for mer enn 300 skoler og barnehager. Den første Blekkulf CD-en solgte til gullplate.
Blekkulf er en blekksprut, og bøkene og programmene formidler på en pedagogisk måte for barn at miljøvern er viktig, med særlig fokus på forurensning i havet. I 1989 kontaktet Bente Roestad Norges Naturvernforbund og viste dem en bunke med over to tusen tegninger og brev fra barn som var sendt til Blekkulf i etterkant av TV-serien der Terje Strømdahl satt på bryggekanten og leste fra Blekkulfbøkene. Norges Naturvernforbund og Bente Roestad samarbeidet om å lage en miljøvernklubb for barn, som ble kalt Blekkulfs venner og senere Blekkulfs miljødetektiver.
Bente Roestad arbeidet videre med Blekkulf og skrev nye bøker, sangtekster og teaterforestillinger. I 2008 flyttet Blekkulf til Akvariet i Bergen, der han formidlet sitt miljøengasjement til barn som besøker Akvariet. Nordisk Film i samarbeid med Filmkameratene har laget en ny TV-serie på 26 episoder med Blekkulf og vennene hans. I tillegg til Pelle-reke og laksen Sprelline har Blekkulf nå fått en ny venn, svanen Svanhild. NRK Super skal etter planen sende den nye TV-serien om Blekkulf høsten 2012.
Blekkulf har vunnet Pressens Informasjonspris. Bente Roestad mottok i 1990 Karl Evangs pris for helseopplysning i forbindelse med sitt arbeid med Blekkulf. På FNs Verdens miljødag mottok Bente Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona.
Sliperiet

Sliperiet er en gammel industribygning i Larvik. Det er beliggende i Hammerdalen og ble oppført i 1875–1876. Tilbyggene er fra 1905 og 1975.
Bygget har vært anvendt til fremstiling av cellulose. I løpet av 2008 vil bygget være ferdig renovert og klargjort som kulturhus, i alt har det blitt investert for 20–30 millioner kroner. 4000 kvadratmeter er stilt til disposisjon for kulturlivet i Larvik.
I august 2008 flyttet Studio Nille med femten ansatte og 500 danseelever til annen og tredje etasje i Sliperiet.
Oxford Town

Cover-versjoner

Det alternative bluegrassbandet Crooked Still covret sangen for deres album Shaken by a Low Sound.
Kelvin Etuhu

Biografi

Etuhu vokste opp i South East London (Peckham) og gikk på St. Thomas apostel skole for gutter. Han er den yngste av tre brødre, den eldste av dem er stipendiat og fotballspilleren Dickson Etuhu, som nå sparker fotball for klubben Fulham og som tidligere spilte for Manchester City.
Etuhu spiller aller mest som spiss eller som ving. Etter å ha scoret vinnermålet i semifinalen i mot rivalen Manchester United, gikk han videre ved å spille under FA Youth Cup-finalen i 2005-2006 sesongen, der Manchester City tapte mot Liverpool på en kamp som endte 3-2 sammenlagt. 
Han gjorde sin spilte sin første kamp for Manchester City den 25. september 2007 mot Norwich City under Carling Cup, der han kom inn som innbytter og sendte inn vinnermålet for Georgios Samaras. Den 15. desember 2007 scoret Etuhu deretter sitt første mål i Premier League mot Bolton Wanderers som Manchester City vant 4-2. Tirsdag 4. mars 2008 ble han med klubben Leicester City på lån frem til slutten av 2007-2008 sesongen. Etuhu gjorde sin debut fire dager senere, den 8. mars i 0-0 kampen mot Bristol City. 
Den 22. august 2009 var Etuhu med under Football League Championship-laget Cardiff City på ett sesong-lån, og gjorde sin debut den neste dagen som en erstatning for Michael Chopra i løpet av en 3-0 seier over motstanderen Bristol City i Severnside Derby. Han kom tilbake den 24. mars og satt på benken etter en 1-1 kamp mot Sheffield United, så startet mot Crystal Palace og Leicester City som en erstatning for den da suspenderte Jay Bothroyd. 
Han kvalifiserte seg også til å spille for landslaget til både England og Nigeria. I mai 2009 erklærte han sin intensjon om å forfølge en internasjonal karriere for det nigerianske landslaget. Den 13. juli 2010 ble Etuhu arrestert av politiet i forbindelse med et angrep på Manchester Casino i februar. Tre personer ble skadet under angrepet og Etuhu ble tiltalt for overfall og saken mot han skal komme opp for dommeren den 6. august 2010.
Idrettsgallaen 2015

Idrettsgallaen 2015 var en seremoni der Norges idrettsforbund og olympiske og paralympiske komité hedret de største idrettsnavnene og beste prestasjonene, samt andre som gjorde en stor innsats for norsk idrett i sportsåret 2014.
Hovedjuryen bestod av toppidrettssjef Tore Øvrebø (leder), Karen-Marie Ellefsen, Hanne Haugland, Else-Marthe Sørlie Lybekk, Jan-Erik Aalbu, Kjetil André Aamodt og Dag Vidar Hanstad.
Prisutdelingen ble avholdt i Nordlyshallen den 10. januar 2015 og ble direktesendt på NRK med Anne Rimmen som programleder.
I forkant av idrettsgallaen 2015 kom det kritikk på manglende nominasjoner fra sykkelsporten fra kjente idrettspersonligheter som Dag Erik Pedersen og Johan Kaggestad. De reagerte på at Alexander Kristoff og hans trener Stein Ørn ikke var nominerte for henholdsvis prisene «årets mannlige utøver» og «årets trener». Kristoff ble kåret til «Årets navn» og uttalte etter tildelingen at det føltes som en revansje
Ryllikpraktvikler

Utseende

En middelsstor (vingsepenn 12-17 millimeter) vikler med ganske spisse forvinger. Disse har blekgul grunnfarge og to skrå, vanligvis ufullstendige tverrbånd.
Bakvingen er gråbrun, litt innbuktet bak spissen.

Levevis

Larven lever på ryllik (Achillea millefolia), men også på andre kurvplanter. De voksne sommerfuglene flyr fra juni til september.

Utbredelse

Arten er utbredt i Europa og også i det nordøstlige Nord-Amerika. Den er vanlig over hele Norge.
Esthlogena

Utseende

Middelsstore, avlange, lyst gråbrune trebukker, dekkvingene gjerne med mørke prikker. Antennene er nokså tynne og vanligvis litt lengre enn kroppen. Pronotum har rundede sider med en liten tann. Dekkvingene er noe avsmalnende bakover og ender i en liten spiss.

Levevis

Disse billene har larver som lever i død ved.

Utbredelse

Slekten er utbredt i Mellom- og Sør-Amerika, fra Mexico i nord til Uruguay i sør, også på Jamaica.
Palophaginae

Utseende

Middelsstore, nokså slanke, matt brune trebladbiller. Antennene er forholdsvis lange, nesten så lange som kroppen, og tynne. Pronotum er rundet, dekkvingene jevnbrede, beina middels lange og kraftige, bakbein ikke spesielt fortykkede.

Levevis

Trebladbillene er planteetere. Larvene lever av pollen i hann-kongler av kransgraner (Araucariaceae).

Utbredelse

Dette er en sørlig gruppe: tre av artene lever i Queensland, Australia og den fjerde i Argentina og Chile.
Lama (elv)

Lama (russisk: Лама) er ei elv i Moskva og Tver oblast i Russland. Den er ei sideelv til Sjosja. Lama er 139 kilometer lang og har et nedbørfelt på 2 330 km².
Elva fryser over i november og blir under isen til månedsskiftet mars/april. Historisk sett var elva en del av den viktige vannveien mellom elvene Volga og Moskva. På 1100-tallet oppsto byen Volokolamsk ved bredden av Lama.
Forsvarsmedaljen

Tildeling

Forsvarsmedaljen tildeles militært og sivilt personell som har tjenestegjort i Forsvaret i til sammen 25 år. For hvert femte år etter dette får mottakeren en stjerne. Mottakeren kan få opptil tre stjerner.
Etter en endring av statuttene  12. oktober 2005 kan Forsvarsmedaljen tildeles områdesjefer i Heimevernet etter 10 års tjeneste.
Medaljen kan også tildeles for annet enn lang tjeneste. Ved endring av statuttene i 2011 ble det bestemt at medaljen også kan tildeles «norske og utenlandske personer i og utenfor Forsvarets organisasjon som på en fortjensfull måte har bistått det norske forsvar.»
Gerard Bonniers essaypris

Gerard Bonniers essaypris er en litterær pris på SEK 75 000 (2008).
Hera Björk

Dansk Melodi Grand Prix 2009

Björk kom på 2.-plass i Dansk Melodi Grand Prix 2009 med sangen "Someday"

Eurovision Song Contest 2010

Hun kom på 19.-plass i Eurovision Song Contest 2010 på Fornebu med sangen «Je ne sais quoi».
Ubuntu (ideologi)

Ubuntu er et etisk, humanistisk livssyn som legger vekt på fellesskap og menneskers forbindelser og forhold til hverandre. Ordet har opprinnelse i det bantiske språket i Sør-Afrika, og tenkemåten blir sett på som en tradisjonelt afrikansk livsfilosofi. Ubuntu kan blant annet forklares som «godhet, medfølelse og vilje til å tilgi urett».

Forandring i Sør-Afrika

Ubuntu blir sett på som en av det grunnleggende prinsippene i den nye republikken Sør-Afrika, og kobles med idéen om en afrikansk renessanse. I den politiske sfæren blir konseptet ubuntu brukt for å legge vekt på nødvendigheten av å forenes eller enighet i avgjørelser, så vel som nødvendigheten av en passende humanitær etikk for å informere om disse beslutningene.
Konseptet ubuntu blir illustrert i filmen «In My Country», om Sannhets- og forsoningskommisjonen, med Samuel L. Jackson og Juliette Binoche.

Rwanda

I Kinyarwanda, morsmålet i Rwanda, betyr ubuntu, blant annet «menneskelig generøsitet» så vel som menneskelighet (som over). Som ellers i Afrika, blir ubuntu sett på som måten å leve på for alle mennesker, å gi fritt, og gjensidig hjelpe hverandre.

Bredere bruk

«Ubuntu», Linux-distribusjonen, et operativsystem for datamaskiner, er inspirert av idéene og begrunnes med at det bringer «ånden i ubuntu til programvareverdenen.» Tidligere president Bill Clinton brukte begrepet under en (2006) Labour Party konferanse i Storbritannia (og senere i Grieghallen i Bergen i Norge 22. mai 2007) for å forklare hvorfor samhold er viktig.
Ubuntu er også den grunnlegende filosofien til Ubuntu Education Fund, en  NGO som jobber med foreldreløse og sårbare barn i Port Elizabeth i Sør-Afrika.
Enrique Simonet

Første år

Simonet ble født i Valencia. Angivelig var hans første kall fra barndommen religiøse studier, men han forlot det for å vie seg til maleriet. Til tross for at han var fra Valencia og studerte ved Real Academia de Bellas Artes de San Carlos de Valencia, så sluttet hun seg til en krets av kunstnere i byen Málaga. Han var ved verkstedet til Bernardo Ferrándiz Bádenes som utgjorde en del av Malaga-maleriskole.

Verk og reiser

I 1887 fikk han et stipend for å studere maleri ved Kunstakademiet i Roma, hvor han i 1890 malte Hjertets anatomi; et maleri som skulle bringe ham internasjonal anerkjennelse og som han vant flere priser for. Han fikk anledning til å reise omkring i Italia, besøkte Paris flere ganger og i 1890 reiste han på Middelhavet. Simonet reiste også til Det hellige land, hvor han malte sitt monumentale verket Flevit super illam; et verk som han fikk mange medaljer for blant annet ved utsillinger i Madrid i 1892, Chicago i 1893, Barcelona i 1896 og Paris i 1900. I 1893 og 1894 reiste Simonet til Marokko som en krigskorrespondent for avisen La Ilustración Española y Americana.

Undervisning

I 1901 ble han  professor i «Studier og formgivning av natur og kunst» ved Reial Acadèmia Catalana de Belles Arts de Sant Jordi (Det kongelige katalanske kunstakademiet i Sant Jordi). I 1911 ble han et medlem av Real Academia de Bellas Artes de San Fernando (Det kongelige kunstakademiet i San Fernando) i Madrid. Mellom 1921 og 1922 ble han direktør for Residensen Paular for landsutformere.

Dødsfall og arv

Simonet døde 20. april 1927. Hans maleri Halshoggingen av apostelen Paulus har en fremtredende plassering i Katedralen i Malaga. Han hadde også viet seg til landskaps- og dekormaling, blant hans etterlatte verk som skiller seg ut er fire store lerreter om Allegorier over loven i Justispalasset i Barcelona og Allegorier over de åtte provinsene i Justispalasset i Madrid.